Niza

Niza (en francés Nice [nis], n'occitanu Nissa o Niça, n'italianu Nizza) ye una ciudá y comuña francesa allugada nel departamentu d'Alpes Marítimos, na rexón de Provenza-Alpes-Costa Azul.

Ye unu de los centros de la turística rexón de la Costa Azul o Riviera francesa, na proximidá de les llendes con Italia, na parte baxa de los Alpes, al este del ríu Var o Varo.

Niza, capital histórica del Condáu de Niza, foi una llocalidá lligada a Italia hasta la so definitiva integración en Francia a finales del sieglu XIX. Una parte de la so población caltién el nicense o niçard, niçois, o nizzardo, una variedá de la llingua galoitaliana llamada ligur, asemeyáu al idioma monegascu, y como ésti, mui influyíu pol dialeutu occitanu llamáu provenzal y, dende la segunda metá del sieglu XIX pol francés.

Güei ye la quinta ciudá más poblada de Francia. Nel 1990 la población de la ciudá yera de 345.700 habitantes, llogrando los 933.080 habitantes en tol área urbana nel censu de 1999. El so aeropuertu Nice-Côte d'Azur ye'l segundu con mayor tráficu del país galu.

Allugada ente les ciudaes franceses de Cannes y Montecarlu, Niza ye la principal ciudá de la Costa Azul, nucleu de la Riviera Francesa.

 Flower Parade 

 Referencies 

 Enllaces esternos 

Categoría:Llocalidaes de Francia